मणिपुर : कांग्रेस ने स्थानीय निकाय चुनाव में 108 सीटें जीती - By news.indiaonline.in
मणिपुर : कांग्रेस ने स्थानीय निकाय चुनाव में 108 सीटें जीतीBreaking News on-the-go – Download our FREE Mobile App160 Days ago 00इम्फाल। मणिपुर में 11 जनवरी को हुए नगर पालिका परिषद और नगर पंचायत चुनावों में शानदार प्रदर्शन करते हुए कांग्रेस ने 278 में से 108 सीटों पर जीत हासिल की है। राज्य के चार जिलों -इम्फाल पश्चिम, थौबल, इम्फाल पूर्व और विष्णुपुर- में 18 नगर पालिका परिषदों और आठ नगर पंचायतों में 278 पार्षदों और 586 नगर पंचायत सदस्यों के चुनाव के लिए मतदान हुआ था।देर शनिवार घोषित परिणामों में कांग्रेस ने 108, भारतीय जनता पार्टी (भाजपा) ने 62, भारतीय कम्युनिस्ट पार्टी (भाकपा) ने दो, लोक जनशक्ति पार्टी ने चार और निर्दलीय उम्मीदवारों ने 102 सीटें जीतीं। 279 में से एक सीट के लिए कोई नामांकन नहीं भरा गया था।परिणामों की घोषणा के दौरान मणिपुर के उप मुख्यमंत्री गईखंगम और भाजपा राज्य इकाई के अध्यक्ष थोऊनाओजम चाओबा इन चुनावों में अपनी पार्टियों की जीत का दावा करते रहे। गईखंगम ने कहा, "कांग्रेस ने अधिकांश निर्दलीय उम्मीदवारों को मैदान में उतारा था और जीते हुए निर्दलीय कांग्रेस में शामिल हो रहे हैं।"भाजपा के चाओबा ने कहा कि कांग्रेस नुकसान में रही, क्योंकि उसने केवल 199 उम्मीदवारों को ही उतारा। जबकि स्थानीय निकायों में पहले भाजपा का कोई सदस्य नहीं जीता था, ऐसे में इतनी बड़ी संख्या में भाजपा उम्मीदवारों की जीत निश्चित ही भाजपा की बड़ी जीत है। उन्होंने कहा कि यह मणिपुर में मोदी लहर को दर्शाती है और 2017 के आम चुनाव में भी हम सशक्त रूप से कांग्रेस के विरुद्ध लड़ेंगे।चुनाव से पूर्व चाओबा के हमलों का जवाब देते हुए मुख्यमंत्री ओकराम ईबोबी ने कहा था कि परिणाम साबित करेंगे कि क्या भाजपा ने अपनी कोई पैठ बनाई है। चुनाव परिणाम से उत्साहित चाओबा ने कहा, "साबित हो गया है कि मणिपुर में मोदी लहर है और कांग्रेस पिछड़ रही है।" गईखंगम ने राज्य में कांग्रेस के पिछड़ने के भाजपा के दावे को दरकिनार करते हुए कहा कि कांग्रेस 2017 में निश्चित ही सत्ता हासिल करेगी।भाजपा जिसका मणिपुर में कोई विधायक, सांसद या अन्य निर्वाचित सदस्य नहीं था, उसने पिछले नवंबर में विधानसभा में दो सीटें हासिल कर राज्य में अपना खाता खोला था।ऐसे में स्थानीय निकाय चुनावों में इतनी बड़ी संख्या में सीटें जीतना भाजपा के लिए एक बड़ी उपलब्धि है। (IANS)
दक्षिण चीन सागर पर चीन के रुख से तुर्की सहमतFew Sec agoब्रिटेन : जोनाथन हिल का यूरोपीय वित्त आयुक्त पद से इस्तीफाFew Sec ago10 लाख ब्रिटिश नागरिक चाहते हैं दूसरा जनमत संग्रह1 Hour agoओबामा को भरोसा, ब्रिटेन यूरोपीय संघ से सुव्यवस्थित ढंग से होगा बाहर1 Hour agoवेनेजुएला : राष्ट्रपति के खिलाफ पर्याप्त समर्थन का विपक्ष का दावा2 Hours agoभाजपा में एंन्ट्री की फिराक में मौर्य, ज्ञान चरन दिनकर बनेंगे प्रतिपक्ष के नेता..!2 Hours ago RTI News
You might also want to readदक्षिण चीन सागर पर चीन के रुख से तुर्की सहमतFew Sec ago